অপরিচিতা তরুণীকে চুমু খাওয়ার অভিযোগ উঠেছে নভি মুম্বইয়ের এক বসিন্দার উপর। বৃহস্পতিবার টুরভে স্টেশনে ঘটেছে এই ঘটনা।
কর্মস্থলে যাওয়ার জন্য ঘনসোলি-গামী ট্রেনের অপেক্ষা করছিলেন বছর ২০-র ওই তরুণী। হঠাৎ পিছন থেকে এসে তাঁকে চুমু খেয়ে পালিয়ে যান এক অপরিচিত ব্যক্তি। এই ঘটনায় বেশ ঘাবড়ে যান তরুণী।

এই বিষয়ে অন্যান্য খবর

‘অশালীন’ পোশাক পরলেই ধর্ষণের অধিকার! দাবি তৃণমূল ছাত্রনেতার


পুরো পরিস্থিতি কন্ট্রোল রুমে বসে ক্যামেরায় দেখতে পান রেলওয়ে প্রোটেকশন ফোর্স-এর পুলিশ অধিকারিকরা। সঙ্গে সঙ্গে সাহায্যের জন্য ছুটে আসেন তাঁরা। পরে ওই তরুণীর বর্ণনা অনুযায়ী অভিযুক্তকে গ্রেফতার করা হয়।
পুলিশ সূত্রে জানা গিয়েছে যে, অভিযুক্ত ব্যক্তির নাম নরেশ জোশি। বয়স ৪৩ বছর। তাঁর বিরুদ্ধ ভারতীয় দণ্ডবিধির ৩৫৪ (এ) নং ধারা অনুযায়ী শ্লীলতাহানির মামলা দায়ের করা হয়েছে।
তবে কেন এই কাণ্ড করেছেন যুবক, তা এখনও পর্যন্ত জানা যায়নি। 
তবে, এমন ঘটনায় আবার মেয়েদের নিরাপত্তা নিয়ে প্রশ্ন স্পষ্ট হয়ে উঠছে, সে বিষয়ে কোনও সন্দেহ নেই।